Οι αντιλήψεις των νηπιαγωγών για την φροντίδα
Creators: name: Ροδή, Καβούνη Μιχαήλ
Publisher: name: Aristotle University of Thessaloniki
Year: 2015
Subjects: Προσχολική εκπαίδευση
Φροντίδα
Αντιλήψεις
Pre-school education
Caring
Perceptions

description: Η φροντίδα στην εκπαίδευση είναι μια έννοια που διαπερνά όλες τις βαθμίδες της και επηρεάζει όχι μόνο την ποιότητα της εκπαιδευτικής διαδικασίας αλλά και όλα τα εμπλεκόμενα μέρη σε αυτήν. Το νηπιαγωγείο παρόλο που είναι το κατεξοχήν σχολείο φροντίδας, ως προς τον τρόπο οργάνωσης του, ως προς τη συγκρότηση και τους στόχους του αναλυτικού του προγράμματος, αλλά και ως προς την παιδαγωγική και διδακτική προσέγγιση που υιοθετεί, δεν έχει αποτελέσει αντικείμενο ερευνητικού ενδιαφέροντος, στον ελληνικό χώρο, για την εξερεύνηση των αντιλήψεων, των εμπειριών και των θεωρήσεων των νηπιαγωγών της έννοιας της φροντίδας, παρόλο που έχει αποτελέσει αντικείμενο λεπτομερούς έρευνας στην ξένη βιβλιογραφία. Σκοπός της συγκεκριμένης έρευνας είναι η ανίχνευση των αντιλήψεων των νηπιαγωγών για τη φροντίδα, των ορισμών που οι ίδιες δίνουν, μέσα από τις εμπειρίες τους, και των συναισθημάτων που βιώνουν κατά την εφαρμογή της στην προσχολική διδασκαλία. Ειδικότερα η εργασία διαρθρώνεται σε εφτά κεφάλαια. Στο πρώτο κεφάλαιο παρουσιάζονται οι θεωρίες της φροντίδας, από τις πιο αποκλειστικές θεωρήσεις της όπως της Carol Gilligan και της Nel Noddings, μέχρι τις πιο διευρυμένες όπως της Joan Tronto και της Daniel Engster, ενώ στο ίδιο κεφάλαιο, αντιπαρατίθεται και η φεμινιστική κριτική στην θεωρία της φροντίδας. Στο δεύτερο κεφάλαιο παρουσιάζεται η εκπαιδευτική προσέγγιση της φροντίδας και παρατίθενται πορίσματα εμπειρικών ερευνών από τη διερεύνηση της έννοιας της φροντίδας στην διδασκαλία. Στο τρίτο κεφάλαιο γίνεται μια αναφορά στην ιστορική διαδρομή του θεσμού της προσχολικής αγωγής και παρουσιάζεται η έννοια της καλής νηπιαγωγού, μέσα από το θεσμικό λόγο. Στο τέταρτο κεφάλαιο περιγράφονται ο σκοπός και η ερευνητική μεθοδολογία. Η ερευνητική μεθοδολογία η οποία εφαρμόστηκε είναι αυτή της ερμηνευτικής φαινομενολογικής ανάλυσης, ενώ για την παραγωγή των δεδομένων χρησιμοποιήθηκε η μέθοδος της ημιδομημένης σε βάθος συνέντευξης. Στο πέμπτο κεφάλαιο παρουσιάζεται η ανάλυση των αποτελεσμάτων, ενώ ακολουθούν στο έκτο κεφάλαιο, η συζήτηση των αποτελεσμάτων, στο έβδομο τα συμπεράσματα , η βιβλιογραφία και τέλος το παράρτημα στο οποίο υπάρχουν ενδεικτικά συνεντεύξεις νηπιαγωγών.
description: Caring is a notion that permeates all educational levels and affects not only the educational process but all the involved factors as well. Although pre-school education is the main domain for the application of caring, due to its structure, curriculum, and pedagogical approach, it has not been a subject of research interest in Greece. In this context, the main purpose of this research is to detect pre-school teachers’ perceptions of caring through their personal experience. Fifteen pre-school teachers were interviewed on the related subject, and the collected data were analyzed in the context of interpretative phenomenological analysis. The thesis is structured in seven chapters. Caring theories and the feminist critic are presented in the first chapter. The educational approach of caring and findings of related empirical research are presented in the second chapter. The history of Greek pre-school education is presented in the third chapter and the purpose and research methodology are presented in the forth chapter. The analysis and discuss of the results are presented in the fifth and sixth chapters respectively, and finally the conclusions are presented in the sevenths chapter.